Disparut de patru zile, Sebastian Ghita poate sa piarda 13 milioane de euro, depusi drept cautiune in dosarul in care este cercetat alaturi de mai multi politisti si procurori din Prahova.

Miercuri, fostul deputat a fost citat la DNA, insa nu s-a prezentat. Daca judecatorul va constata ca a incalcat cu rea credinta dispozitiile impuse de controlul judiciar, poate dispune arestarea lui preventiva si confiscarea banilor depusi pentru cautiune.

Pe langa o eventuala arestare preventiva, pentru ca a incalcat controlul judiciar, Sebastian Ghita ar putea sa piarda si cei 13 milioane de euro depusi drept cautiune.

"In cazul in care, pe durata masurii controlului judiciar pe cautiune, inculpatul incalca, cu rea-credinta, obligatiile care ii revin ( ...) judecatorul de drepturi si libertati, judecatorul de camera preliminara sau instanta de judecata, la cererea motivata a procurorului ori din oficiu, poate dispune inlocuirea acestei masuri cu masura arestului la domiciliu sau a arestarii preventive, in conditiile prevazute de lege", este scris in Codul de Procedura Penala.

Ghita va pierde banii daca magistratii decid ca fostul deputat, cu rea-credinta, nu s-a prezentat organelor de urmarire penala cand a fost chemat, incalcand astfel obligatiile impuse de controlul judiciar.

Cercetat in 4 dosare penale, dintre care doua trimise in judecata deja, Sebastian Ghita are o buna parte din avere sechestrata. Peste 14 milioane de lei, dar si 220 de mii de euro i-au blocat procurorii DNA din conturi, dar si bunuri mobile si imobile. Cu toate acestea, banii nu sunt o problema pentru fostul deputat.

Conform ultimei declaratii de avere depusa la Camera deputatilor in iunie 2016, Sebastian Ghita are 3 terenuri in Ploiesti, dar si o casa in care locuieste, in acelasi oras, detinuta impreuna cu sotia. Are o colectie impresionanta de ceasuri in valoare de 900.000 de euro. Bijuterii in valoare de peste 3 milioane de euro si obiecte de arta de 13 milioane de euro. Fostul deputat mai are intr-un cont in Elvetia 18 milioane de euro. Mai mult decat atat, in 2014 i-ar fi imprumutat unui prieten peste 90 de milioane de euro.

Deocamdata, procurorii mai au de asteptat. Abia anul viitor, pe 5 ianuarie, magistratii Inaltei Curti de Casatie si Justitie vor decide daca fostul deputat Sebastian Ghita a incalcat controlul judiciar si ar trebui arestat.